છેલ્લા એક દાયકામાં ભારતની પ્રાદેશિક ફિલ્મોએ ઘણી લાંબી મજલ કાપી છે. મરાઠી ફિલ્મ ‘સેઈરાટ’, ‘નટસમ્રાટ’, પંજાબી ‘ચૌથી કુટ’, આસામી ‘કોથાનોડી’, બંગાળી ‘શંખચિલ’, ગુજરાતી ‘રોન્ગ સાઈડ રાજુ’, ‘કરસનદાસ પે એન્ડ યુઝ’ જેવી ફિલ્મો દ્વારા પોતાની ફિલ્મ સર્જનશક્તિના દર્શન કરાવ્યા છે. મેઈન સ્ટ્રીમ બોલીવુડે પણ જેની નોંધ લેવી પડે એવી આ ફિલ્મો છે. હવે ધીરે ધીરે લોકો પણ પોતાની ભાષા વાળી ફિલ્મો જેવા માટે આકર્ષાયા છે, બજેટ ટાઈટ હોવા છતાં રિજિયોનલ ફિલ્મ્સ ઠીક ઠાક પ્રમોશન કરી જાણે છે. દિવસે ને દિવસે પ્રેક્ષકોની વધતી સંખ્યા એમની સફળતા પુરવાર કરે છે.